lflage/wiki-talks huggingface dataset:
Keskustelu:Pasi Ketola

message: En tällä hetkellä itse ehdi tarttua, mutta jollekin muulle hauskaa projektia tästä. Väittäisin, ettei ole ihan wikipediakelpoinen… Kayttajanimi123 (keskustelu) 8. huhtikuuta 2024 kello 15.49 (EEST)
replies: text: Perustelut olis ihan jees. Pietiboii  (keskustelu) 8. huhtikuuta 2024 kello 15.50 (EEST)
replies: text: :Näkeehän sen nyt itsekin katsomalla: artikkeli on pelkästään irrelevanttia ja lähteetöntä tekstiä sekä täynnä kirjoitusvirheitä. Lisäksi oman käsitykseni mukaan ainakin tuota linkittämistä muille sivustoille on käytetty tarpeettomasti. En perehtynyt miten muita ominaisuuksia on sitten ”hyödynnetty” - vai onko ollenkaan, mutta saanen epäillä ettei artikkelin kirjoittaja ole aiemmin Wikipediaa muokannut. Kayttajanimi123 (keskustelu) 8. huhtikuuta 2024 kello 16.01 (EEST)
replies: text: ::Joo, pistän artikkeliin huomautusmallineita. Vilkaisin vain artikkelia aluksi noin kolme sekuntia, joten en huomannut artikkelin ongelmia. Pietiboii  (keskustelu) 8. huhtikuuta 2024 kello 16.03 (EEST)
replies: text: :::Kiitän! Kayttajanimi123 (keskustelu) 8. huhtikuuta 2024 kello 16.29 (EEST)
thread_title:  Korjatkaa artikkeli
Keskustelu:Nairobin terrori-isku 2019

message: Onko Nairobissa tapahtunut muita terrori-iskuja? Jos ei, voisilukua ei välttämättä tarvitse nimessä. Pietiboii  (keskustelu) 9. huhtikuuta 2024 kello 16.28 (EEST)
replies: text: Valitettavasti kyllä. Täällä enwikin artikkelit. --VynedJ (keskustelu) 9. huhtikuuta 2024 kello 16.36 (EEST)
replies: text: :Oho, vilkaisin enwikiin nopeasti, mutta en tuota sivua löytänyt. Homma ok. Pietiboii  (keskustelu) 9. huhtikuuta 2024 kello 16.38 (EEST)
thread_title:  Artikkelin nimi
Keskustelu:Naiset Slovakiassa

message: Tätä aihetta ei ole ilmeisesti käsitelty minkään muun kielisessä wikipediassa kun se kirjoitettiin huhtikuussa 2024. --Saimuri (keskustelu) 10. huhtikuuta 2024 kello 15.47 (EEST)
thread_title: Kielet
Keskustelu:Talonvaltaus

message: Tässä sanomalehti Kalevan kuva-arkistojutussa on onnellisesti päättyneestä Huuskon talon valtauksesta 1990 luvulta: https://www.kaleva.fi/galleriat/90-luvun-alussa-nuoret-valtasivat-jugendtalon-oulu/2501534
Minulla on myös valokuva aiemmasta purettavaksi määrätyn kerrostalon valtauksesta, mutta miten sen saa tänne?
Terv. Eetu Pikkarainen Eetupi (keskustelu) 10. huhtikuuta 2024 kello 16.25 (EEST)
thread_title:  Myös Oulussa talonvaltausta
Keskustelu:Julia (ohjelmointikieli)

message: Esimerkkinä käytettävän koodin pitäisi olla lyhyt ja ytimekäs ja esittää jokin tietty olennainen konsepti. Pidempiä koodipätkiä varten voi osoittaa jonnekin versiohallintaan tai omalle kotisivulle. Ipr1 (keskustelu) 10. huhtikuuta 2024 kello 17.41 (EEST)
thread_title:  Koodiesimerkit
Keskustelu:Miika ja trampoliini

message: Huomattavan laajan lähdekäsittelyn kriteerit eivät täyty. Artikkelissa ei ole yhtäkään lähdettä, joka käsittelisi pelkästään tätä videota. 2001:999:484:AE36:ED6B:5974:2A9F:BB73 11. huhtikuuta 2024 kello 11.16 (EEST)
replies: text: Miksi pitäisi olla lähde, joka käsittelee pelkästään tätä aihetta? Mistä tälläinen sääntö löytyy?--Elastul (keskustelu) 11. huhtikuuta 2024 kello 18.54 (EEST)
replies: text: :Ei missään, mutta niiden puute ei ainakaan lisää todennäköisyyttä, että aihe on merkittävä. 2001:999:484:AE36:ED6B:5974:2A9F:BB73 11. huhtikuuta 2024 kello 19.41 (EEST)
replies: text: ::Huono argumentti siis kyseessä. --Elastul (keskustelu) 12. huhtikuuta 2024 kello 06.20 (EEST)
replies: text: :::(asiattomia kommentteja poistettu)

text: Lähdekäsittely ei tosiaan ole laajaa. Tuon Helsingin Sanomien artikkelin lisäksi en löytänyt muita mainintoja. Jos merkittävyydelle ei tule kannatusta, tämän voisi muuttaa ohjaukseksi artikkeliin Youtuben historia.--Puppe100 (keskustelu) 13. huhtikuuta 2024 kello 18.44 (EEST)
replies: text: :Kannatan, ei tästä välttämättä nykymuodossaan ole itsenäiseksi artikkeliksi mutta kuitenkin osa Youtuben historiaa Suomessa. Suomalta (keskustelu) 14. huhtikuuta 2024 kello 17.35 (EEST)

text: :Kannatan ohjausta ja mainintaa tuossa artikkelissa. --Kärrmes (keskustelu) 14. huhtikuuta 2024 kello 18.13 (EEST)

text: :Kannatan. Iivarius (keskustelu) 15. huhtikuuta 2024 kello 16.15 (EEST)
thread_title:  Merkittävyys
Keskustelu:Laila Rihte

message: Minkähän takia Ura-kohdassa teksti ei näy kokonaan? Pitäisiköhän siinä näkyä teksti ja joku kuva? Terv. Satunnainen lukija 91.154.178.84 11. huhtikuuta 2024 kello 14.08 (EEST)
thread_title:  Teksti kohdassa Ura
Keskustelu:Suuri Turkin sota

message: Artikkelia voisi laajentaa lisäämällä tietoa mm. tarkemmin siitä mitä alueita Osmanit menettivät, vahvuuksista ja tappioista ja siitä, että Ranskan Aurinkokuningas aloitti Zentan taistelun jälkeen sodan Pyhää Roomalaista Keisarikuntaa vastaan, josta sai pilkkanimen "kaikista kristillisin turkkilainen" & "kaikista kristillisin kristinuskon hävittäjä". Reparare (keskustelu) 11. huhtikuuta 2024 kello 22.12 (EEST)
thread_title:  Artikkelin laajentaminen
Keskustelu:Kaakkolampi (Jyväskylä, Ritopohja)

message: VALUEn mukaan tämä kuuluisi Karhupuron eikä Karjujoen valuma-alueeseen, kartallakin näyttäisi olevan Ylälampeen laskeva oja. Ehkä Järviwikin tieto on vanhaa, jos kaikkia pieniä lampia ei ole jaksettu tarkasti tutkia. Esimerkiksi alle hehtaarin kokoinen Uimalampi on merkitty Ristiselän alueen osaksi, vaikka sen vedet laskevat Ruokepuoliseen, jolloin se on Muuratjärven valuma-alueella. -- Kapulakone (keskustelu) 12. huhtikuuta 2024 kello 07.01 (EEST)
replies: text: Se on totta, että SYKE:n sähköiset tiedot voivat muuttua. Tästä on muitakin esimerkkejä. Täälä wikipediassa ei olla vielä reagoitu muutokseen, sillä siitä ei tiedoiteta SYKE:n ulkopuolelle. Muutokset voivat käydä epäsuorasti ilmi eri tilanteissa. Paras tapa reagoida tähän on esittää kumpikin näkökulma (uusi ja vanha) lähteiden kera. Toisen wikikirjoittajan asiantuntemus on laajempaa kuin omani ja hän voisi kertoa, miten tämä tieto voisi tänne ilmaista (tulevaisuutta varten). Hän on .--J Hokkanen (keskustelu) 12. huhtikuuta 2024 kello 11.38 (EEST)
thread_title:  Valuma-alue
Keskustelu:Leta Lestrange

message: Fiktiivinen hahmo, kielilinkit hahmoluetteloihin. Merkittävyys ei selviä artikkelista. --Suomalta (keskustelu) 12. huhtikuuta 2024 kello 18.52 (EEST)
replies: text: Ei riittävästi merkittävä omaan artikkeliin.--Elastul (keskustelu) 13. huhtikuuta 2024 kello 08.21 (EEST)

text: Voitaneen ohjata luetteloon. Iivarius (keskustelu) 15. huhtikuuta 2024 kello 14.44 (EEST)

text: Ohjaus luetteloon. Pietiboii  (keskustelu) 15. huhtikuuta 2024 kello 18.14 (EEST)
thread_title:  Merkittävyys
Keskustelu:Miranda Rönnberg

message: Tämä on aiemmin poistettu epämerkittävänä. Onko vielä tarpeeksi merkittävänä? Luurankosoturi ✉️ 12. huhtikuuta 2024 kello 20.39 (EEST)
replies: text: Eikö tunnetun kustantajan julkaisema kirja ole tehnyt automaattisesti merkittäväksi? --Paranaja (keskustelu • muokkaukset) 12. huhtikuuta 2024 kello 21.01 (EEST)
replies: text: :Ajattelin vain, että onko kunnon kirja ja onko kustantaja tarpeeksi merkittävä. Olen kyllä siihen törmännyt, mutta en pahemmin. Luurankosoturi ✉️ 12. huhtikuuta 2024 kello 22.14 (EEST)
kyseenalaistaja voisi itse poistaa merkittävyys kyseenalaistettu mallineen, säästyisi aikaa. -- Cimon Avaro 12. huhtikuuta 2024 kello 22.05 (EEST)

text: Poistettu. Luurankosoturi ✉️ 12. huhtikuuta 2024 kello 22.14 (EEST)
thread_title:  Merkittävyys
Keskustelu:Timnit Gebru

message: Pistokokeena tarkistin aloituskappaleen lähteen. Siinä ei kerrota syntymäaikaa eikä termejä data mining ja algorithm. Tietolaatikon sisältö on peräisin Wikidatasta, jossa on käytetty lähteenä en.wikipediaa ja osittain merkitty ilmeisesti sieltä peräisin olevia lähteitä. Mutta onko ne tarkistettu kun WD-tietolaatikko on lisätty tähän artikkeliin? --abc10 (keskustelu) 13. huhtikuuta 2024 kello 09.11 (EEST)
Oletan että artikkeli on Zachen tarkkailulistalla, mutta laitetaan tähän vielä kutsu kommentoimaan. Aloituskappaletta pitemmälle en ole tarkistanut lähteitä. --abc10 (keskustelu) 13. huhtikuuta 2024 kello 09.31 (EEST)
replies: text: Korjasin syntymäajan syntymävuodeksi. Enwikin tarkka syntymäpäivä oli kaiketi alunperin lähteistetty twitteriin, mutta ei ole enää mahdollista tarkistaa mitä siellä oli. Korjasin tiedon eri wikeihin kahdeksi vaihtoetoiseksi vuodeksi ja lähteistin New York Timesin artikkelilla jossa oli mainittu ikä. erikoistunut tiedonlouhintaan ja algoritmisiin vääristymiin on muutaman sanan synteesi siitä mitä hän tekee (joka on kyllä lähteistetty artikkelissa), mutta lisäsin nyt siihen lähteet jossa on mainittu tietojärjestelmien vääristymät ( = algoritmic bias) ja tiedonlouhinta. --Zache (keskustelu) 13. huhtikuuta 2024 kello 11.57 (EEST)
thread_title:  Lähdeongelma
Keskustelu luokasta:Kirjallisuudentutkijat

message: Jos tarkoittavat samaa, niin pitäisi yhtenäistää jompaankumpaan.--MAQuire (keskustelu) 13. huhtikuuta 2024 kello 12.39 (EEST)
thread_title:  Kirjallisuudentutkijat vai kirjallisuustieteilijät
Keskustelu:Ľudovít Štúran ritarikunta

message: Taivutetaanko nimi Štúr Štúran vaiko Štúrin? Tekstissä käytetään kumpaakin, mutta oma kielikorva suosii "Štúrin"-muotoa. Saimuri (keskustelu) 14. huhtikuuta 2024 kello 11.17 (EEST)
thread_title:  Štúran vai Štúrin
Keskustelu:Taylor Schilling

message: Artikkelin lähteettömyys ja hyvin pienet erot englanninkieliseen versioon herättää itsessä suoran käännöksen epäilyä. Muokkauksissa ei näyttäisi olevan merkintää suorasta käännöksestä. UnquotidianVi (keskustelu) 14. huhtikuuta 2024 kello 19.58 (EEST)
thread_title:  Käännösepäily
Keskustelu:Vorskla

message: Artikkelissa sanotaan Vorsklan olevan Dneprin vasen sivujoki. Onko maantieteessä täsmällistä (virallista) määritelmää sille, mikä katsotaan vasemmaksi ja mikä oikeaksi sivujoeksi? Tämä näyttää tulevan Dneprin virtaamasuunnassa vasemmalta, mutta onko tuo virallisesti määritelty ja käytetty tapa? --Lax (keskustelu) 15. huhtikuuta 2024 kello 14.31 (EEST)
replies: text: Sivu-uoma#Vasen ja oikea sivu-uoma. --Jmk (keskustelu) 15. huhtikuuta 2024 kello 17.03 (EEST)
replies: text: : Kiitos. Vielä kun löytäisi tuossa kohdassa mainitusta lähteestä (heh) sen tiedon. Linkki osoittaa T-kirjaimen kohdalle ja sieltä ei löydy hakusanoilla "left" tai "right" mitään. --Lax (keskustelu) 15. huhtikuuta 2024 kello 21.17 (EEST)
replies: text: :: Linkkiä elvytetty, syvennetty ja nopeutettu. --Jmk (keskustelu) 15. huhtikuuta 2024 kello 21.54 (EEST)
replies: text: ::: Jees, johan päästiin virran mukaan. --Lax (keskustelu) 15. huhtikuuta 2024 kello 22.17 (EEST)
thread_title:  Vasen sivujoki
Keskustelu:Amanda Pilke

message: Rosvopankki, joka artikkelitekstin mukaan oli paluu näyttelijäksi, on ilmestynyt viisi vuotta myöhemmin kuin Syke tai kolme ja kaksi vuotta myöhemmin kuin nuo kaksi muuta tv-sarjaesiintymistä. Mikähän homma? Iivarius (keskustelu) 15. huhtikuuta 2024 kello 16.59 (EEST)
thread_title:  Paluu 2023, kun rooleja 2018, 2020 ja 2021?
Keskustelu:Gukesh Dommaraju

message: Jos haluaa erotella ehdokasturnaukseen valinta ja siihen osallistuminen, niin numerot ovat seuraavat:
* Fischer s. 9.3.1943
** av-turnaus päättyi 12.9.1958
** ehdokasturnaus alkoi 7.9.1959
* Carlsen s. 30.11.1990
** World Cup päättyi 17.12.2005
** Ehdokasturnaus alkoi 26.5.2007
* Gukesh s. 29.5.2006
** Fide Circuit ohi 12/2023
** ehdokasturnaus alkoi 3.4.2024
Eli Fischer on nuorin ehdokasturnauksessa pelannut, Carlsen nuorin sellaiseen valittu ja Gukesh kolmas molemmissa. Hindun toimittaja intoili ensin liikaa. --J. Sketter (keskustelu) 15. huhtikuuta 2024 kello 21.11 (EEST)
thread_title:  Ikäennätykset ehdokasturnauksissa.
Keskustelu Wikipediasta:Viikon kilpailu/Viikon kilpailu 2024-16

message: Presidentti Uuno Turhapuroa lainatakseni: "Konneveden kohdalta vedetään viiva jonka yli ei yksinkertaisesti mennä." Se kalastaa ohi aiheen olevia artikkeleita. ~JakeNorthernlynx (♯ · ♭ · ♮) 15. huhtikuuta 2024 kello 22.22 (EEST)
replies: text: Juu, luokkaosumavuoto on tuossa aika ilmeinen. Hapen tavallaan hyväksyisi vielä, koska lääkehappi on juttu, mutta happiyhdisteet menee kyllä jo metsään.

text: Olen wikiteknisesti lahjaton. Osaako joku valistuneempi kertoa, miten luokat rajataan kilpailun ulkopuolelle? Onsku9 (keskustelu) 16. huhtikuuta 2024 kello 12.51 (EEST)
replies: text: :Parempi näyttää, kuin kertoa. Rajasin veden pois, joten voit vilkaista muokkaushistoriaa, miten se tehdään. ~JakeNorthernlynx (♯ · ♭ · ♮) 16. huhtikuuta 2024 kello 19.58 (EEST)
replies: text: ::Kiitoksia! Laajensin rajausta vielä happi-luokkaan asti. Täytyy myös seurailla löytyykö muita vuotokohtia. Onsku9 (keskustelu) 16. huhtikuuta 2024 kello 20.07 (EEST)
thread_title:  Rajauspuoli
Keskustelu:Luettelo Suomen poliisin käyttämistä aseista

message: Koska poliisin käytössä ollut aseistus on ollut hyvin sekalaista ja monesti, varsinkin viime vuosisadan alkupuolella aseista ei ole listattu kun valmistaja, niin listaan on kirjattu vain ne joista on mallitietokin.
Käytössä on myös tukiaseina ollut (tai on edelleen (?)) esimerkiksi satunnaisia tavallisia metsästyshaulikoita/kiväärejä, jotka aikoinaan olivat usein peräisin poliisin haltuunsa saamista yksityisaseista. Näitä ei ole mahdollista listata.
Poliisin nykyaseistus tukiaseiden, varsinkin Karhun ja muiden erikoisyksiköiden kohdalla tuntuu olevan salaista tietoa, ainakaan en sopivan lähteen ääreen sattunut. Tiedotusvälineiden kuvista on mahdollista tunnistaa osa, mutta harvoin esim. toimintatapaa (kerta/sarjatulimalli) tai kaliiperia. Esimerkkinä https://www.is.fi/kotimaa/art-2000005623118.html . Tarkkuuskivääreinä lienee ainakin Sako TRG:n malleja, mutta sama kuin edellä.
Mm. näistä syistä luettelo on tällä hetkellä hyvin puutteellinen. J~fiwiki (keskustelu) 16. huhtikuuta 2024 kello 19.44 (EEST)
thread_title:  Luettelon sisällöstä
Keskustelu:Pentti Wähäjärvi

message: Tiedoissa väärin. Isäni Pentti Wähäjärvi perusti ensin Osto ja Myynti liikkeen , Kalevankatu 14, Helsinki. Myöhemmin hän muutti sen nimeksi Taidekauppa ja laajensi Kalevankatu 16. Pohjoismakasiininkadun Antiikki liikkeen hän osti Anton Nordqvist 'ta noin vuonna 1965. Myytyään Taidekaupan Patrick Grahn'ille, hän jatkoi antiikki liikkeen pitämistä.
Lisätietoja saa minulta.
Eva Repo 
evarepo@hotmail.com 2601:58B:A7F:E450:F366:AA2B:4F92:DD70 16. huhtikuuta 2024 kello 23.38 (EEST)
thread_title:  Pentti Wähäjärvi
Keskustelu:Héloïse

message: "Kuohitseminen oli varattu rangaistuksena vain raiskaajille eikä Abélard ollut raiskaaja. Fulbertilla ei ollut oikeutta yksityiseen kostoon, tuomiovalta oli hallitsijalla. Miehet jäivät kiinni, heidät sokaistiin ja kuohittiin ja Fulbert teon teettäjänä hirtettiin."
- Kirjoitetaanko Grimbergin maailman historiassa (joka on tässä mainittu lähteenä) tosiaan noin? 
Kaniikki Fulbertia ei sentään hirtetty, mutta hänen omaisuutensa takavarikoitiin, minkä lisäksi hän joutui luopumaan kirkollisesta virastaan. Takavarikoidusta omaisuudesta maksettiin ilmeisesti korvauksia kovia kokeneelle Abélardille. 
Vain yksi "Fulbertin miehistä" sekä palvelija, joka oli päästänyt miehet sisään, kastroitiin ja sokaistiin, muita ei rangaistu.
(vrt. esim. tämän saman wikipedia-artikkelin ranskankielinen versio:
Aussi le tribunal épiscopal condamne-t-il, selon la loi du talion, le valet et l'un des exécutants à la castration, mais aussi à l'énucléation. Les autres complices n'ont pu être arrêtés. Fulbert est démis de son canonicat, ses biens sont confisqués)
Ylläolevassa lähteenä L. Stouffin "Héloïse et Abel Ars - Lettres,  10/18" (Paris, 1964), mutta kirjeistä on saatavilla useita laitoksia myös englanniksi. Pierre Abélardin latinaksi kirjoittama omaelämäkerta "Historia Calamitatum" on niin ikään käännetty englanniksi.
Aika moni nykytutkija on muuten sitä mieltä, että ihan alun perin Abélard raiskasi kuin raiskasikin Heloisen; näkemys perustuu pariskunnan säilyneeseen kirjeenvaihtoon. Useita asiaa käsitteleviä artikkeleita löytyy verkosta, hakusanaksi riittää pelkkä Heloise!
84.250.173.46 17. huhtikuuta 2024 kello 01.24 (EEST)
thread_title:  Kaniikki Fulbert
Keskustelu:Sami Sykkö

message: Sami Sykkö täytti tänään 54 vuotta. Voisitteko päivittää iän oikein? theisoj (keskustelu) 17. huhtikuuta 2024 kello 06.18 (EEST)
replies: text: Syntymäaika ja ikä -malline päivittyy automaattisesti. Niitä ei tarvitse, voi eikä pidä päivittää manuaalisesti. -- Htm (keskustelu) 17. huhtikuuta 2024 kello 07.15 (EEST)
thread_title:  Sami Sykkö on nykyään 54-vuotias
Keskustelu:Vianetsintä

message: Jos kummallinen ilmaisu "kävely" on tullut artikkeliin engl. "walk through" -ilmaisusta, se pitäisi kääntää "käydä läpi (eri mahdollisuudet tms)". Kyseessä on kuvaannollinen ilmaisu - silloin ei suomeksi "kävellä". --Aulis Eskola (keskustelu) 17. huhtikuuta 2024 kello 09.43 (EEST)
thread_title:  Kävely?
Keskustelu:Tšekkoslovakian ensimmäinen tasavalta

message: Artikkeliin pitäisi lisätä selkeämmin, että Munchenin ja protektoraatin välissä oli ns. Toinen tasavalta. Tämä olisi ihan oman artikkelinsa arvoinen. Hoidan homman lähitulevaisuudessa. Saimuri (keskustelu) 17. huhtikuuta 2024 kello 11.05 (EEST)
thread_title: Toinen tasavalta
Keskustelu:Jan van Oldenbarneveld

message: Miksi Johan van Oldenbarneveldin nimi on suomeksi kirjoitettu "Jan" van Oldenbarneveld? "Jan" on kyllä hollanniksi lyhyempi muoto Johanista, vähän niin kuin "Juha", "Juho", "Jussi" tai "Janne" suomessa Johanneksesta. Mutta olen lukenut Alankomaiden historiaa, enkä ole koskaan nähnyt hänen nimeään kirjoitettavan "Jan". Se ei ole "Jan", vaan "Johan" hollanninkielisessä Wikipedia-artikkelissa. Tämä tilanne vastaa sitä, että joku kirjoittaisi muunkieliseen Wikipediaan artikkelin Johannes Virolaisesta, ja otsikoisi sen "Janne Virolainen". Ehdotan, että "Jan" muutetaan koko artikkelissa muotoon "Johan". Silviisii (keskustelu) 17. huhtikuuta 2024 kello 11.53 (EEST)
thread_title:  Nimi?
Keskustelu:Kollokaatio

message: Jos ymmärsin oikein - jotakin tiettyä asiaa kuvaillaan jollakin tietyllä termillä, niin, että tuo termi on käytössä lähinnä vain tämän tietyn asian kuvauksessa?
Yritän keksiä tavan selittää asia niin, että viisivuotias ymmärtäisi sen 😂 82.181.20.137 18. huhtikuuta 2024 kello 01.29 (EEST)
thread_title:  Kollokaatio
Keskustelu:Kehitystutkimus

message: Nykyisin tutkimusalasta käytetään lähes aina kehitystutkimus tai globaali kehitystutkimus -nimitystä. Esimerkiksi Helsingin yliopistossa oppiaineesta ja tieteenalasta käytetään globaali kehitystutkimus -nimeä. Myöskin englanninkielisessä wikipediassa artikkelin nimi on "Development studies". Kehitysmaatutkimus ei kuvaa tieteenalaa kovin hyvin, sillä nykyisin tehtävä tutkimus on ns. kehitysmaita laajempaa ja koskee laajempia ilmiöitä. Nimitystä "kehitysmaa" voidaan myös pitää arvottavana ja siksi sen käyttä tieteessä ja julkisessa keskustelussa onkin vähentynyt. Antromania (keskustelu) 19. huhtikuuta 2024 kello 16.17 (EEST)
replies: text: Artikkeli on kirjoitettu vuonna 2005, joten nimi on tosiaan saattanut vanhentua. Tutkin asiaa ja Wikipedian nimistölähteenäkin toimiva Yleinen suomalainen ontologia käyttää nimeä kehitystutkimus (ohjaustermi: kehitysmaatutkimus) , alan tieteellinen seurakin on nimeltään Kehitystutkimuksen seura (). --Suomalta (keskustelu) 26. huhtikuuta 2024 kello 13.52 (EEST)

text: Siirsin nimelle kehitystutkimus, koska vaikuttaa selvältä tapaukselta. Laitoin myös päivityspyynnön, koska artikkeli on sisältönsäkin puolesta pahasti vanhentunut, kirjallisuusosiotakin voinee kasvattaa tuoreemmilla teoksilla. Pitänee joskus luoda tälle luokka, koska muutamista alantutkijoista on artikkeleita kertynyt. --Suomalta (keskustelu) 26. huhtikuuta 2024 kello 14.32 (EEST)
thread_title:  Artikkelin nimi
Keskustelu:Iranin ilmaiskut Israeliin 2024

message: Haluaisiko joku osaava luokittaa tämän artikkelin paremmin, koska on osana kahtakin eri konfliktia, joista toisesta ei ole edes artikkelia olemassa. Pelkkä luokka 2024 ei palvele käyttötarkoitustaan. Pietiboii  (keskustelu) 19. huhtikuuta 2024 kello 17.28 (EEST)
replies: text: Samaa mieltä. Ehdottaisin ainakin uuden luokan "Vuoden 2024 sotahistoria" luomista. @Atraie (keskustelu) osaisi varmaankin auttaa, sillä hän suunnitteli taannoin tämäntyyppiset luokat tämän kahvihuonekeskustelun tuloksena. Pitäisi toki saada myös johonkin Lähi-idän konfliktia koskevaan luokkaan. --VynedJ (keskustelu) 19. huhtikuuta 2024 kello 18.36 (EEST)
replies: text: :Laitoin nyt artikkelin edes johonkin Iran-luokkaan eli sen asevoimien alle, kun Iranin sodiksi en kehdannut luokitella. Saa keksiä parempiakin Iran-luokkia, (esim. historia) voisi olla harkittavana luokkana. Lähi-idän ja Israelin historiaan menee "Gazan sota 2023–" -luokan kautta, kun tarpeeksi kauan luokkapuuta kipuaa ylöspäin. Tuo "Vuoden 2024 sotahistoria" luokan luominen ja edeltävänkin vuoden luokan luomista kannatan kyllä, kun tuo Venäjäkin sotii.-- Miikalassa (keskustelu) 14. toukokuuta 2024 kello 14.58 (EEST)
thread_title:  Artikkelin luokat
Keskustelu:30. Sotasairaala, Jyväskylä

message: Joku tuntuu innokkaasti vaihtaman artikkelissa sairaalan nimeä alkamaan pienellä alkukirjaimella "30. Sotasairaala, Jyväskylä" => "30. sotasairaala". Tuota kirjoitusasua en löydä yhdestäkään lähteestä, jotka löytyvät artikkelista (osa aukeaa suoraan lähdeviitteistä). Kyse on puolustusvoimen sodan aikaisen joukko-osaston nimestä ja puolustusvoimat käyttävät tuota isolla alkukirjaimella alkavaa nimeä noissa kaikissa allla olevissa lähteissä tästä joukko-osastosta. 
Eikö ollut niin, että käytetään sitä kirjoituasua esimerkiksi järjestöjen kohalla, jota esim. järjestö itse käyttää?  
Entä miksi tuo tarkenne "Jyväskylä"? Koska sotasairaaloita oli useita kymmeniä sekä talvi- että jatkosodan aikana ja tuo tarkenne auttaa löytämään oikean sairaalan JOS tulee myös muita sotasairaaloita käsitteleviä artikkelita. Pelkkä numero kun ei kerro sairaalan sijainnista juuri mitään. MailariX (keskustelu) 19. huhtikuuta 2024 kello 22.40 (EEST)
thread_title:  Artikkelin nimi "30. Sotasairaala, Jyväskylä"
Keskustelu:Tim Howard

message: Väärä syntymäpäivä on ollut alusta asti eli elokuusta 2007 saakka tässä, eikä sitä ollut kukaan korjannut ennen kuin tänään minä. Tim Howard on syntynyt 6. maaliskuuta. En edes tajua, miten väärä syntymäpäivä, 3. kesäkuuta on saanut olla vajaat 17 vuotta korjaamatta.--2001:14BA:7C4C:5F00:9112:8F9B:DD54:F8FD 20. huhtikuuta 2024 kello 23.46 (EEST)
thread_title:  Paikkansapitävyydestä
Keskustelu:Sörnäistentunneli

message: Artikkeli antaa varsin yksipuolisen kuvan tunneliin liittyvästä yhteiskunnallisesta keskustelusta. Aiheesta on kirjoitettu mielipideosastoilla ja käyty pitkällisiä debatteja eri poliittisissa elimissä. Tunneli esitetään artikkelissa välttämättömänä, vaikka koko hankkeen tarpeellisuus on kyseenalaistettu valtavaan kasvuun nojaavista liikenne-ennusteista lähtien. 213.28.227.230 21. huhtikuuta 2024 kello 08.50 (EEST)
replies: text: Mielipidekirjoitukset ja kahvipöytäkeskustelut eivät ole tietosanakirjan lähteitä. Siksi olisi tärkeää saada näille esittämillesi debateille kunnollisia lähteitä. Kuka muu kuin vihreät tai vasemmistoliitto hanketta on vastustanut ja missä tästä on raportoitu? Autoilun kokonaismäärän kasvu on mainittu, kuten myös vihreiden ja vasemmiston kielteinen kanta. Toki heidän kantojaan voi vielä yrittää avata leipätekstiin enemmänkin; onko se nimenomaan asia, jota tässä kaivataan?

text: Lisäksi: jokaista hanketta vastustetaan aina jossakin. Jos kritiikin puute tekisi artikkelista epäneutraalin, lähes kaikki liikenne- ja rakennusartikkelit olisivat epäneutraaleja. Kun kirjoitetaan tietosanakirjaa vaikkapa uudesta ratahankkeesta, on oletettavasti tärkeintä nostaa esille teknisiä tietoja siitä, mikä se on ja mihin se rakennetaan. Rakentamisen syyt luonnollisesti korostavat hankkeen tarpeita ja hyötyjä. Vastapainoksi voidaan toki kirjoittaa myös siitä kritiikistä, joka on lähteissä saatavilla, mutta ei se tee artikkelista epäneutraalia, jos ei ole kerrottu kuinka monta puuta radan alta kaadetaan ja montako suota kuivatetaan. Kukaan ei toki estä kirjoittamasta näistä asioista, kunhan niitä lähteitä löytyy. --Coen (keskustelu) 21. huhtikuuta 2024 kello 13.31 (EEST)
thread_title:  Neutraalius